สุศีลา การกี

สุศีลา การกี (; Sushila Karki, เกิด 7 มิถุนายน 1952)  เป็นผู้พิพากษาและนักการเมืองชาวเนปาล นายกรัฐมนตรีในรัฐบาลเฉพาะกาลเนปาล หลังนายกรัฐมนตรีคนเดิมลาออกตำแหน่งเนื่องจากการประท้วงใหญ่ในปี 2025 ถือเป็นสตรีคนแรกที่มีตำแหน่งหัวหน้ารัฐบาลเนปาล ก่อนหน้าตำแหน่งนี้ เธอดำรงตำแหน่งประธานศาลสูงสุดเนปาล ถือเป็นสตรีคนแรกและคนเดียวที่ดำรงตำแหน่งนี้ ระหว่างปี 2016 ถึง 2017

ในเดือนเมษายน 2017 มีคำอภิปรายไม่ไว้วางใจการกียื่นในรัฐสภา โดยพรรคเหมาอิสต์กลางร่วมกับคองเกรสเนปาล หลังศาลสูงสุดเนปาลตัดสินถอนคำแต่งตั้งของรัฐบาลให้ ชยพหาทุร จันทะ ดำรงตำแหน่งผู้บัญชาการตำรวจแห่งชาติเนปาลแทนที่ นวราช สิลวัล เมื่อเดือนก่อนหน้า อย่างไรก็ตาม ญัตติดังกล่าวถูกถอนออกในเวลาต่อมาหลังจากแรงกดดันจากสาธารณชนและคําสั่งระงับไม่ให้ดำเนินการของศาลสูงสุด

ชีวิตช่วงต้นและการศึกษา
การกีเกิดเมื่อวันที่ 7 มิถุนายน 1952 ในศางกรปุระ ประเทศเนปาล เป็นบุตรธิดาคนโตสุดในเจ็ดคน 

การกีจบการศึกษาจากมหาวิทยาลัยตริภูวัน จบการศึกษาศิลปศาสตร์จากวิทยาลัยมเหนทรโมรัง ในปี 1972 จากนั้นจบการศึกษารัฐศาสตร์จากประเทศอินเดียในปี 1975 จากมหาวิทยาลัยฮินดูพนารัส และกลับมาจบการศึกษาด้านนิติศาสตร์จากตริภูวันในปี 1978

การทำงาน

 ช่วงแรก 
ในปี 1985 การกีประกอบชีพเป็ยอาจารย์ประจำวิทยาเขตมเหนทระมัลติเพิลในธารัน ต่อมาเธอมีส่วนร่วมในการเคลื่อนไหวของประชาชนในปี 1990 เพื่อโค่นล้มระบอบปัญจายัต จากการประท้วงของเธอ เธอถูกจำคุกที่เรือนจำวิราฏนคร ต่อมาจึงได้เขียนนิยายเรื่อง Kara ที่ได้รับอิทธิพลจากประสบการณ์ของเธอในช่วงนั้น

 งานยุติธรรม 
การกีได้รับแต่งตั้งเป็นผู้พิพากษาเฉพาะกิจประจำศาลสูงสุดในเดือนมกราคม 2009 และได้รับสถานะถาวรในปีต่อมา 

หลัง กัลยาณ เศรษฐา ประธานศาลสูงสุดคนก่อนหน้าเกษียนอายุในเดือนเมษายน 2016 การกีได้รับการเสนอชื่อขึ้นรับตำแหน่งนี้แทนโดยสภารัฐธรรมนูญ เธอดำรงตำแหน่งนี่เฉพาะกิจจนปีต่อมาที่เธอได้รับตำแหน่งนี้เป็นทางการ ถือเป็นสตรีคนแรกที่ดำรงตำแหน่งประธานศาลสูงสุดเนปาล ระหว่างการดำรงตำแหน่งของเธอ เธอเป็นที่รู้จักดีว่ามีความเข้มงวดและกวดขันการต้านโกง ระหว่างการดํารงตําแหน่งของเธอ เธอต้องเผชิญกับการต่อต้านเนื่องด้วยคุณลักษณะดังกล่าว และถูกรัฐบาลกล่าวหาว่าทํางานต่อต้านรัฐบาลหลังศาลสูงสุดตัดสินย้อนคำสั่งแต่งตั้งของรัฐบาลให้ ชยพหาทุร จันทะ (Jaya Bahadur Chand) เป็นผู้บัญชาการตำรวจแห่งชาติเนปาล ซึ่งนำไปสู่การยื่นญัตติไม่ไว้วางใจในปี 2017 ในรัฐสภา และส่งผลให้เธอถูกลงจากตำแหน่ง 

ในรายงานของ เดอะหิมาลายันไทมส์ ญัตติไม่ไว้วางใจถอดถอนการกีจากตำแหน่งผู้พิพากษานี้ถูกมองจากคนส่วนมากว่า "มีแรงจูงใจทางการเมือง ตั้งใจที่จะขัดขวางคําตัดสินในคดีที่มีโปรไฟล์สูงบางคดี" ข้าหลวงใหญ่สิทธิมนุษยชนแห่งสหประชาชาติ ซัยด์ ระอาด อัลฮุสซัยน์ กล่าวว่า "ความพยายามที่จะกําจัดเธอทําให้เกิดความกังวลอย่างร้ายแรงเกี่ยวกับความมุ่งมั่นของรัฐบาลต่อความยุติธรรมในช่วงเปลี่ยนผ่านและต่อหลักนิติธรรม" การถูกถอดถอนของเธอนำไปสู่การลาออกจากตำแหน่งของ วิมเลนทระ นิธิ รองนายกรัฐมนตรี และรัฐมนตรีว่าการกระทรวงมหาดไทย เพื่อประท้วงและแสดงจุดยืนข้างการกี รวมถึงการถอนตัวของพรรคราษฏรียประชาตันตระ ออกจากพันธมิตรพรรคร่วมกับพรรคทั้งสองที่เสนอญัตติถอดถอนเธอจากตำแหน่ง

อ้างอิง

หมวดหมู่:นายกรัฐมนตรีเนปาล
หมวดหมู่:นักกฎหมายชาวเนปาล
หมวดหมู่:บุคคลจากวิราฏนคร